По време на строителството на корабите в Китай се случва Синхайската революция, която сваля монархията. Републиканските власти, които изпитват финансови трудности, решават, че е невъзможно увеличаването на състава на флота и анулират имперската военноморска програма. Последния строен крайцер – „Фей Хунг“ остава неизкупен и е продаден през 1914 г. на Гърция, където получава името „Ели“. Правени са опити за продажба на вече готовите „Чао Хо“ и „Ин Суей“, но в края на 1912 г. те все пак са приети от Китайската страна.